Държавен вестник, бр. 17, 2012 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  17
1 година (рамкова програма Б) или завършено 
основно образование при срок на обучението 
4 години (рамкова програма В).
1.2. Изисквания за входящо квалификаци-
онно равнище или професионален опит
За обучение по професията „Хлебар-
сладкар“ с придобиване на втора степен на 
професионална квалификация не се изисква 
кандидатите да притежават по-ниска степен 
на професионална квалификация или профе-
сионален опит.
За лица с професионален опит по профе-
сията може да се организира надграждащо 
обучение. Съдържанието на обучението се 
определя след сравнение на компетенциите и 
резултатите от ученето, описани в Държавното 
образователно изискване (ДОИ) за придоби-
ване на квалификация по професията.
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилият втора степен на професио-
нална квалификация по професията „Хле-
бар-сладкар“ може да изработва ръчно или 
машинно хляб, хлебни и сладкарски изделия 
съгласно технологичната инструкция на всяко 
изделие. Приема, окачествява и съхранява 
суровини и полуфабрикати, като създава под-
ходящи условия за съхранението им, спазвайки 
правилниците и инструкциите. Поддържа оп-
тимален складов ресурс, като следи срока на 
трайност на суровините и последователността 
на влагането им в производството. Подбира, 
подготвя и дозира суровини и материали 
за всяко изделие съгласно качествените им 
показатели и изискванията на технологич-
ния режим на изделието. Замесва хлебни и 
сладкарски теста и изработва полуфабрика-
ти (кремове, сиропи, глазури, гарнировки, 
елементи за украса и др.). Дели, окръглява, 
разточва, формира хлебни теста и оформя 
сладкарски полуфабрикати. Задава подходящи 
параметри – температура, влажност, време-
траене и др. на съоръженията за ферментация 
и термична обработка според технологичната 
инструкция на всяко изделие и го зарежда 
във ферментационни камери и съоръжения 
за термична обработка, следи процесите и 
определя готовността на полуфабриката или 
продукта. Подготвя и комбинира различни 
сладкарски полуфабрикати в основата на слад-
карското изделие, като спазва изискванията 
за съчетаването им, свързани с пропорции, 
съвместимост на вкусове, цветове, форми, 
последователност на операциите и др. Офор-
мя външния вид на продукта. Окачествява 
органолептично и физико-химично готовата 
продукция. Опакова, етикетира, съхранява и 
експедира готовите изделия.
Познава и използва технологична докумен-
тация, рецептурници, справочници и правил-
ници. Спазва изискванията за технологична 
и производствена дисциплина и наредбите 
за контрол на качеството и безопасността на 
храните. Носи отговорност за целесъобраз-
ното и ефективно използване на суровините, 
материалите и техниката, за качественото и 
в срок извършване на възложените дейности. 
 Личностни качества, които се изискват за 
упражняване на професията „Хлебар-сладкар“, 
са: дисциплинираност, отговорност, готовност 
за самостоятелен труд и издръжливост на 
работа при еднообразна дейност, умения за 
работа в екип, сръчност, прецизност и точ-
ност, наблюдателност, художествени умения 
за естетическо оформяне на изделията, усет 
за пропорции и съчетание на цветове, вку-
сове и форми, въображение, способност за 
импровизации и реализиране на хрумвания 
и др. При възникване на проблеми проявява 
самоконтрол и предприема действия за спра-
вяне с критични ситуации.
Работата на хлебар-сладкаря съчетава 
разнообразни дейности, които се осъществя-
ват в производствени работилници и цехове. 
Поради характера на технологичния процес 
работата може да се извършва през различни 
периоди на денонощието, което налага сменен 
режим на труд, както и работа в почивни и 
празнични дни при спазване на трудовото 
законодателство на Република България.
Хлебар-сладкарят обслужва безопасно ма-
шини, съоръжения и апарати, ползва инстру-
менти и пособия за различните технологични 
операции. Технологичното оборудване включ-
ва пресевно-силозни инсталации, дозатори, 
тестомесачна техника, миксери, машини за 
делене, окръгляване и формиране на тесто и 
полуфабрикати, пруфери и ферментационни 
камери, съоръжения за термична обработка, 
опаковъчна техника, складово оборудване, 
лабораторна техника, апаратура и прибори, 
специализиран инструментариум и пособия. 
Хлебар-сладкарят работи във фирми с 
дейност в областта на хлебопроизводството 
и сладкарството.
2.2. Възможности за продължаване на 
професионалното обучение
След придобиване на втора степен на про-
фесионална квалификация по специалност от 
професията „Хлебар-сладкар“ обучаваният 
може да продължи обучението си по друга 
специалност от тази професия или да продъл-
жи обучението си за придобиване на трета 
степен на професионална квалификация по 
професията 541010 „Техник-технолог в храни-
телно-вкусовата промишленост“, специалност 
5410102 „Производство на хляб, хлебни и